钦定古今图书集成/明伦汇编/氏族典/第394卷 > 李心传
## 钦定古今图书集成/明伦汇编/氏族典/第394卷 > 李心传

按《宋史李心传传》：“心传，字微之，宗正寺簿，舜臣之子
也。庆元元年，荐于乡。既下第，绝意不复应举，闭户著
书。晚因崔与之、许奕、魏了翁等合荐，自制置司敦遣
至阙下，为史馆校勘，赐进士出身。因言者罢，添差通
判成都府。寻迁著作郎兼四川制置司参议官，修《十
三朝会要》。端平三年成书。召赴阙，为工部侍郎，复以”
言去，奉祠。淳祐三年卒。